Document ID: 31997R0987

KOMMISSIONENS FORORDNING (EF) Nr. 987/97 af 30. maj 1997 om ændring af forordning (EF) nr. 1066/95 om gennemførelsesbestemmelser til Rådets forordning (EØF) nr. 2075/92 for så vidt angår kvoteordningen for råtobak for 1995-, 1996- og 1997-høsten
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), senest ændret ved forordning (EF) nr. 2444/96 (2), særlig artikel 9, stk. 5, og
ud fra følgende betragtninger:
Ved artikel 9 i forordning (EØF) nr. 2075/92 er der blevet indført en kvoteordning for de forskellige tobakssortsgrupper; de enkelte kvoter er blevet fordelt mellem producenter på basis af garantitærsklerne for 1997, som er fastsat ved artikel 1 i Rådets forordning (EF) nr. 415/96 (3); ifølge artikel 9, stk. 5 i forordning (EØF) nr. 2075/92 kan Kommissionen bemyndige medlemsstaterne til at overføre mængder inden for garantitærsklerne; efter kvoternes fordeling i henhold til artikel 8 i Kommissionens forordning (EF) nr. 1066/95 (4), senest ændret ved forordning (EF) nr. 585/97 (5), er der fortsat sådanne mængder til rådighed i nogle medlemsstater; de påtænkte overførsler medfører ikke yderligere udgifter for EUGFL og heller ikke en forhøjelse af den samlede garantitærskel i de enkelte medlemsstater;
nærværende forordning bør anvendes inden den dato, der er sidste frist for indgåelsen af kontrakter, efter den fordeling af yderligere mængder, som er fastsat i artikel 3, stk. 1, andet afsnit, i Kommissionens forordning (EØF) nr. 3478/92 (6), ændret ved forordning (EF) nr. 585/97;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Råtobak -
UDSTEDT FØLGENDE FORORDNING:
Artikel 1
1) Artikel 11a, stk. 1, i forordning (EF) nr. 1066/95 affattes således:
»1. For 1997-høsten bemyndiges medlemsstaterne til inden den 15. juni 1997 og Grækenland inden den 15. juli 1997 at overføre de tobakstærskelmængder, der fortsat er til rådighed efter fordelingen af kvoterne, jf. artikel 8 i denne forordning, til en anden sortsgruppe.«
2) Bilaget til nærværende forordning erstatter bilaget til forordning (EF) nr. 1066/95.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. maj 1997.

Labels: 17
7
3
6
18